Det blev tidligere kaldt “smittetrykket” og er beregnet som et gennemsnit af, hvor mange en smittet person forventes at smitte videre. Så hvis det er over 1, vokser epidemien. Er det under 1, aftager epidemien.
Kontakttallet siger altså ikke noget om, hvor mange der aktuelt er smittet, men i hvilken retning epidemien udvikler sig. Er tallet over 1 i en længere periode, er der grund til at være bekymret.
Det skal dog også læses med forbehold, da antallet og karakteren af de testede påvirker tallet.